3ኛው የህዳሴ ግድብ  የቦንድ ሽያጭ ሳምንት ተጀመረ
3ኛው የህዳሴ ግድብ የቦንድ ሽያጭ ሳምንት በዛሬው ዕለት በይፋ ተጀመረ ።በታላቁ ህዳሴ ግድብ ግንባታ ህዝባዊ ተሳትፎ ማስተባበሪያ ብሔራዊ ምክር ቤት ጽህፈት ቤት ጽህፈት ቤት ዋና ዳይሬክተር አቶ ታገል ቀኑብህ እንደገለጹት  3ኛው  የታላቁ ህዳሴ ግድብ  የቦንድ ሽያጭ ሳምንት  በዛሬው ዕለት መጀመሩን  ይፋ አድርገዋል ።ለ3ኛ ጊዜ  የተዘጋጀው የህዳሴ ግድብ የቦንድ ሽያጭ ሳምንት  ዓላማ  ህብረተሰቡን በህዳሴ ግድብ  የሚያደርገውን  አስተዋጽኦና ንቁ ተሳትፎ  ይበልጥ ለማሳደግ ነው ብለዋል ።ሽያጩን ለማከናወንም በመላ ሃገሪቱ ከ200 በላይ ጊዜያዊ ጣቢያዎች የተከፈቱ ሲሆን፥ በአዲስ አበባ ሁሉም ክፍለ ከተሞች 92 ጊዜያዊ ጣቢያዎች መከፈታቸውን ጽህፈት ቤቱ አስታውቋል።  በ3ኛው የህዳሴ ግድብ ቦንድ ሽያጭ  ከዛሬ ጀምሮ እስከ መጋቢት 17  ድረስ  ወይም ለስምንት ቀናት ያህል  የሚቆይ  የቦንድ የሽያጭ እንቅስቃሴ የሚካሄድ ሲሆን በአጠቃላይ በቦንድ ሽያጩ  120 ሚሊየን ብር  ለመሰብሰብ መታቀዱን ጽህፈት ቤቱ  ገልጿል ።እስካሁን ድረስ በሰባት ዓመት ውስጥ  ከህብረተሰቡ 10 ነጥብ 9 ቢሊዮን  ብር ለታላቁ ህዳሴ  ግድብ በቦንድ ሽያጭና ከተለያዩ  የገቢ ማሰባሰቢያ መርሃ ግብሮች መሰብሰቡን  ተመልክቷል ።    የታላቁ  ህዳሴ ግድብ የግንባታ ደረጃም ከ64  በመቶ በላይ መድረሱን ጽህፈት ቤቱ መሠጠው መረጃ  ጠቁሟል ።  